作者：李曾伯
词牌/韵律：沁园春

paragraphs: 画舸呼风，长剑倚天，壮哉此行。
指洞庭彭蠡，遍观吴楚，瞿塘滟澦，直上峨岷。
帝语春温，军声秋肃，手济时屯开泰平。
天应是，念蚕丛父老，公为更生。
眼看四海无人。
今天下英雄惟使君。
想驰情忠武，将兴王业，抚膺司马，忍咎吾民。
净洗甲兵，归来鼎辅，定使八荒同一云。
经营事，比京河形势，更近函秦。